K O R R A L D U S

Haapsalu,				26.juuni 2007 nr 508

Detailplaneeringu kehtestamine
(Tallinna mnt 30 ja 30a, Haapsalu)

Haapsalu Linnavalitsus algatas Tallinna mnt 30 ja 30a kruntide detailplaneeringu 12.09.2006 korraldusega nr 677. Planeeringu eesmärk on olemasolevate väikeelamumaa kruntide liitmine üheks krundiks. Planeering on nõuetekohaselt kooskõlastatud. Vastavalt planeerimisseaduse § 22 lg 1 p 1 on loobutud detailplaneeringu koostamisel § 12 lg 1 ja §§ 18 –21 sätestatud planeeringu avalikustamise nõuete täitmisest, asendades need naaberkruntide omanike kooskõlastustega ja menetledes planeeringut lihtsustatud korras.
Juhindudes Haapsalu põhimääruse § 35 lg 1 p 2, kohaliku omavalitsuse korralduse seaduse § 6 lg 3 p 1, § 30 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Tallinna mnt 30 ja 30a kruntide detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Virve-Juta Raidmaa`le ja Eino Raidmaa`le (Serva tn 17, 11617 Tallinn) korralduse koopia saatmisega posti teel, ehitus- ja planeerimisosakonnale (A. Joost), peamaakorraldajale (M. Sein) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.
7.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Ingrid Danilov
Linnapea				Elfrida Kuldsaar
				Linnasekretäri asendaja